Joseph Brodsky
Joseph Brodsky ruski: Ио́сиф Алекса́ндрович Бро́дский (Lenjingrad, 24. maj 1940. - New York, 28. januar 1996.), 
rusko (židovsko) - američki pjesnik i esejist. Kao sovjetski emigrant od 1972. živeo je u 
Sjedinjenim Američkim Državama. 

Dobitnik je Nobelove nagrade za književnost 1987. za svoj cjelokupni književni rad.

Biografija 
Brodsky je napustio školovanje u dobi od 15 godina, nakon tog je radio kojekakve poslove i počeo pisati poeziju. Čak je stekao i ugled u lenjingradskim književnim krugovima, ali ga je njegov buntovnički nezavisni duh i rad na crno, doveo u 
neprilike, jer su ga sovjetske vlasti optužile za društveni parazitizam i 1964. osudile  na pet godina robije. 
Nakon protesta brojnih sovjetskih utjecajnih književnika kazna mu je smanjena 1965., ali je iza tog 1972. protjeran iz Sovjetskog Saveza.
  
Nakon tog Brodsky živi u Sjedinjenim Američkim Državama, - 1977. dobija američko državljanstvo. Uzdržava se radeći kao predavač na univerzitetu u Michiganu (Ann Arbor), od 1972. do 1980.
Zatim radi kao profesor književnosti na koledžu - Mount Holyoke (South Hadley, Massachusetts) od 1981. do 1996. U to vrijeme radi i kao gostujući profesor i na brojnim drugim školama i univerzitetima.

Brodsky je 1981. dobio stipendiju od Fondacije MacArthur, a 1991. - 1992. je dobio nagradu kao najbolji pjesnik Sjedinjenih Američkih Država.

Brodsky se kao poet bavio intimistističkim temama i univerzalnim pitanjima o životu, smrti i smislu egzistencije, koje oslikava na snažan, meditativan način. 
Njegovo pisanje nije bilo otvoreno političko, ali je ljutilo sovjetske funkcionere zbog sveobuhvatnih teme kao što je antimaterialistički stav i veličanja individualne slobode, čak ni u emigraciji nije nikad krenuo u politizirane teme. 
Svoje rane pjesme pisao je na ruskom, kao Стихотворения и поэмы (Stihovi i pjesme) 1965.  i Остановка в пустыне ((Zastoj u pustoši) 1970. 
.
Te i ostale pjesme preveveo mu je na engleski George Kline i objavio 1973. u zbirci - Selected Poems (Odabrane pjesme), među njima je i Elegy for John Donne. 

Njegova glavna djela, na ruskom i engleskom, su zbirke poezije A Part of Speech / Dio govora (1980), History of the Twentieth 
Century / Historija dvadesetog vijeka (1986.), To Urania / Prema Uraniji (1988) i esej Less Than One / Manje od jednog (1986). 

Posmrtno su mu izdane zbirke So Forth (1996.), Nativity Poems (2001.) i poema za djecu Discovery (1999.).

Izvori

Vanjske veze 

 Joseph Brodsky na portalu Academy of American Poets 
 Joseph Brodsky na portalu Encyclopædia Britannica 

Američki pjesnici
Ruski pjesnici
Nobelovci za književnost
Biografije, Sankt Peterburg